3. klase

Tēma: Vienaudžu izdarītais spiediens

3. nodarbība - Nepakļauties vienaudžu spiedienam

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kādi paņēmieni jāizmanto, lai nostātos pret vienaudžu izdarīto spiedienu.

***Skolēnam sāk veidoties morālais ieradums***

* izvēlēties paņēmienus, lai nostātos pret vienaudžu izdarīto spiedienu;
* izmantot paņēmienus, lai nostātos pret vienaudžu izdarīto spiedienu.

**Atslēgvārdi:** izstāties, medaļas saņēmējs, stratēģijas, efektīvi, “malā stāvētāji”, paņēmieni, aizsargāties, uzbrukt, nostāties pret.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, brīvība, Latvijas valsts | Cilvēks, rūpes, atbildība, patiesība, miers |
| Tikumi | Laipnība, drosme, atbildība, taisnīgums | Kritiskā spriestspēja, pārliecinātība, atvērtība jaunajam |

**Mācību materiāli:**

* *PowerPoint*prezentācija “Nostāties pret vienaudžu izdarīto spiedienu”.
* Vienaudžu izdarītā spiediena situāciju apraksti no pirmās nodarbības.
* Video transkripcija “Kāpēc nespēju pateikt nē saviem draugiem?” (1. materiāls 1. aktivitātei).
* Citi darba materiāli:
* Helēnas Gloveres raksta kopija (saite atrodama nodarbības plānā).
* Piekļuve internetam.
* Tīra A4 lapa.

**Atslēgas jautājumi:**

1. Kādā veidā vienaudži, izdarot spiedienu, varētu panākt, ka meitenes neapmeklē sporta nodarbības?
2. Kāpēc tas ir kaitīgi? Ko mēs varam darīt šajā situācijā??
3. Ko tu vari darīt, kad piedzīvo vienaudžu spiedienu?
4. Kā tu juties, nostājoties pret vienaudžiem?
5. Kādus paņēmienus izmantoja vienaudži, kas uz tevi izdarīja spiedienu?
6. Kādus paņēmienus tu izmantoji, lai pretotos?
7. Kuri paņēmieni bija visefektīvākie? Kuri paņēmieni bija visneefektīvākie? Kāpēc?

Mācību aktivitātes

**Ierosme. Meitenes sportā (ieteicamais laiks 10 min.)**

**[2. slaids]** Skolotājs skolēniem parāda apgalvojumu “Vienaudži, izdarot spiedienu, panāk, ka meitenes neapmeklē sporta nodarbības” prezentācijas 2. slaidā. Pēc tam ar skolēniem pārrunā šādus jautājumus:

1. Kā tas varētu izpausties?
2. Vai meitenes to ir piedzīvojušas?
3. Kā tas liek tev justies?
4. Ko mēs varam darīt šajā situācijā?

**1. aktivitāte. Nepakļaušanās vienaudžu izdarītajam spiedienam (ieteicamais laiks 10 min.)**

Aktivitātes sākumā uzdod skolēniem uzvedinošu jautājumu: Ko tu vari darīt, kad jūti vienaudžu izdarīto spiedienu?

**[3. slaids]** Parāda skolēniem prezentācijas 4. slaidu ar ieteikumiem, kā skolēns var rīkoties, ja jūt vienaudžu izdarītu spiedienu.

Pēc tam var noskatīties arī video par šiem ieteikumiem (video ir angļu valodā; skatīties transkripciju un tulkojumu latviešu valodā 1. materiālā; var sadarboties ar angļu valodas priekšmeta skolotāju): <https://youtu.be/ZNuRn-ZdvX0>(4:46 minūtes).

Kopā ar skolēniem pārrunā izmantotos materiālus un izveido stratēģiju sarakstu, skolēnu idejas pieraksta uz tāfeles. Pēc tam pārrunā šādus jautājumus:

1. Kādi tikumi, tavuprāt, vajadzīgi, lai efektīvi tiktu galā ar vienaudžu izdarīto spiedienu?
2. Tikumi ir kā muskuļi – jo vairāk tos trenē, jo labāk vari izmantot, kad tas vajadzīgs.

2. aktivitāte. Lomu spēles (ieteicamais laiks 30 min.)

*Aktivitātei nepieciešams skolēnus sadalīt grupā pa 4 cilvēkiem atkarībā no situācijas, un katrai grupai izdalīt pirmajā nodarbībā skolēnu uzrakstītos situāciju aprakstus (Kas ir vienaudžu izdarītais spiediens? 2. aktivitāte. Lomu spēles). Katrai grupai tiek iedalīti divi situācijas apraksti un viena balta A4 lapa. Uz baltās lapas uzraksta grupas biedru vārdus un uzvārdus.*

**[4. slaids]** Katra grupa veido lomu spēli, kurā viens ir cilvēks, kurš piedzīvo spiedienu, otrs ir cilvēks, kurš izdara spiedienu, un 2  pārējie ir “malā stāvētāji”. Sākumā “malā stāvētājiem” tikai jāklausās, bet vēlāk jāiesaistās. Pēc tam bērni izvēlas citu situāciju un mainās lomām. Skolēni izplāno nelielu etīdi un etīdes plānu pieraksta uz lapas. Plānus pārskata skolotājs, nepieciešamības gadījumā palīdz ar ieteikumiem.

Skolēnu grupas spēlē lomu spēles.

**[5. slaids]** Pēc katras grupas etīdes pārrunā skolēnu sajūtas lomu spēles laikā:

1. Kā tu juties, nostājoties pret vienaudžu izdarīto spiedienu?
2. Kādus paņēmienus izmantoja vienaudži, kas uz tevi izdarīja spiedienu?
3. Kādus paņēmienus tu izmantoji, lai pretotos?
4. Kuri paņēmieni bija visefektīvākie? Kuri paņēmieni bija visneefektīvākie? Kāpēc?

[6. slaids] Kopīgā noslēguma apspriede. Ja nu...

Pārrunā ar skolēniem, kas notiktu, ja

* tu pārāk aizstāvētos un atvainotos, ka esi pateicis “nē”;
* tu draugam ļoti agresīvi pateiktu “nē”.